**Adolph "Dolph" Schayes**, nado o 19 de maio de 1928 no Bronx, Nova York, é un ex xogador e adestrador profesional de baloncesto estadounidense que desenvolveu a súa carreira na National Basketball Association (NBA). Foi seleccionado no cuarto posto da primeira rolda do Draft da NBA polos New York Knicks en 1948. Porén, non chegou debutar nunca co equipo neoiorquino, formando parte toda a súa carreira como xogador dos Philadelphia 76ers (que até 1963 se denominaran Syracuse Nationals). Co seu equipo conseguiu a destacábel marca de xogar os Play-offs en 15 das 16 temporadas das que estivo en activo.

O maior logro baloncestístico de Schayes foi a consecución do anel de campión da NBA en 1955. A nivel indidual, como xogador foi doce veces All-Star e cinco veces incluído no quinteto ideal da competicón. Logo de retirarse como xogador, consegue como técnico o premio ao Adestrador do Ano. En 1972 sería recoñecida a súa traxectoria ao ser incluído no Basketball Hall of Fame. Tamén sería recoñecido en 1996 como un dos "cincuenta mellores xogadores da historia da NBA".

Traxectoria
-----------

### Xogador

Schayes en 1950.
Dolph Schayes realizou os seus estudos na Universidade de Nova York entre 1944 e 1948. Nese tempo conseguiu unha media de 10,2 puntos por partido (non se conservan máis estatísticas da época). Co se equipo consegue chegar ás finais da NCAA en 1947. O seu adestrador da NYU, Howard Cann, dixo del: "Estaba no ximnasio adestrando en cada momento libre. Tiñamos que botalo".

Xa en 1948 preséntase ao tanto ao draft da BAA (*Basketball Association of America*, posteriormente NBA), onde é elixido na cuarta posición da primeira rolda polos New York Knicks, como ao da NBL onde o escollen os Tri-Cities Blackhawks, cuxos dereitos venden aos Syracuse Nationals (actuais Philadelphia 76ers). Tras meditar a decisión, elixe aos de Syracuse. Na súa primeira temporada foi elixido "Rookie do Ano" da NBL, facendo unha media de 12,9 puntos por partido. Na seguinte tempada os "Nats" emigraron á NBA, onde, no seu primeiro ano, e xa contabilizándose os rebotes nas estatísticas, logrou unhas cifras de 17 puntos e 16,4 rebotes por partido.

Levou ao seu equipo aos Play-offs nas 15 tempadas que disputou con eles, gañando o anel de campión en 1955 contra os Fort Wayne Pistons, despois de perder senllas finais contra os imbatíbeis Minneapolis Lakers de George Mikan. Terminou a súa carreira aos 35 anos, xusto despois da tempada de estrea do equipo en Filadelfia.

#### Equipos

* Syracuse Nationals (1949-1963)
* Philadelphia 76ers (1963-1964)

### Adestrador

Como adestrador dirixiu aos Sixers entre 1963 e 1966 e aos Buffalo Braves en 1970. Foi recoñecido co premio ao Adestrador do Ano da NBA en 1966.

Logros
------

* Campión da NBA (1955).
* Doce veces All-Star (1951–1962).
* Seis veces no Primeiro equipo da NBA (1952–1955, 1957–1958).
* Dúas veces no Segundo equipo da NBA (1950–1951, 1956, 1959–1961).
* Oito veces no Primeiro equipo defensivo da NBA (1992–1999).
* Unha vez líder en rebotes da NBA (1951).
* Escollido para o Equipo do 25 aniversario da NBA (1971).
* Nomeado un dos 50 mellores xogadores da historia da NBA (1996).
* Membro do Basketball Hall of Fame como xogador (1972).
* Premio Haggerty ao mellor xogador da área metropolitana de Nova York (1948).
* Adestrador do Ano da NBA (1966)

Véxase tamén
------------

### Ligazóns externas

* Estatísticas de Dolph Schayes Arquivado 05 de abril de 2016 en Wayback Machine.
* Perfil de Dolph Schayes en NBA History
* Biografía de Dolph Schayes no Basketball Hall of Fame

| * v
* c
* e
50 mellores xogadores da historia da NBA |
| --- |
| 
* Kareem Abdul-Jabbar
* Nate Archibald
* Paul Arizin
* Charles Barkley
* Rick Barry
* Elgin Baylor
* Dave Bing
* Larry Bird
* Wilt Chamberlain
* Bob Cousy
* Dave Cowens
* Billy Cunningham
* Dave DeBusschere
* Clyde Drexler
* Julius Erving
* Patrick Ewing
* Walt Frazier
* George Gervin
* Hal Greer
* John Havlicek
* Elvin Hayes
* Magic Johnson
* Sam Jones
* Michael Jordan
* Jerry Lucas
* Karl Malone
* Moses Malone
* Pete Maravich
* Kevin McHale
* George Mikan
* Earl Monroe
* Hakeem Olajuwon
* Shaquille O'Neal
* Robert Parish
* Bob Pettit
* Scottie Pippen
* Willis Reed
* Oscar Robertson
* David Robinson
* Bill Russell
* Dolph Schayes
* Bill Sharman
* John Stockton
* Isiah Thomas
* Nate Thurmond
* Wes Unseld
* Bill Walton
* Jerry West
* Lenny Wilkens
* James Worthy

 |

|  |  |
| --- | --- |
| Control de autoridades | 
* Wd: Q514456
* WorldCat
* VIAF: 310664995
* BNB: ID
* EBID: ID
* LCCN: n2014048394
* NNDB: 000166370
* BasketballHoF: dolph-schayes
* Basketball-Reference: schaydo01
* ESPN: 4128
* NBA: 78076

 |